GiliGold/VAD_KnessetCorpus huggingface dataset:
יואב קיש: תגיד: קנס של 1,000 שלק וקנס של 500 שקל זה נושא חדש.
עיסאווי פריג': זה לא קנס.
עיסאווי פריג': זה עיכוב וקנס.
איתן כבל: עיכוב זה סוג של קנס.
יואב קיש: אני מעלה להצבעה את בקשת חבר הכנסת עיסאווי פריג'.
עיסאווי פריג': אנחנו מדברים על מהות.
יואב קיש: קיבלת תשובה.
יואב קיש: אתה לא מרוצה – אני מבין את זה.
יואב קיש: אנחנו מעלים להצבעה את בקשתו של חבר הכנסת עיסאווי פריג', שמתווה של מעבר כל יחידות התאגיד ושידוריו לירושלים והטלת סנקציה על התאגיד, אם לא יעמוד בתנאי המתווה, מהווה נושא חדש.
יואב קיש: זו בקשתו של עיסאווי.
יואב קיש: מי שתומך בבקשתו של עיסאווי – ירים את ידו.
יואב קיש: הצבעה בעד הבקשה – אין נגד – פה אחד הבקשה לא נתקבלה.
יואב קיש: ההצעה לא נתקבלה.
יואב קיש: איתן, בבקשה.
איתן כבל: ועדת הכלכלה דנה וסגרה את כל המתווה הנוגע להסכם עם העובדים, כלומר כל נגיעה ברגע זה במילה, מפרקת את כל התהליך הזה.
איתן כבל: יש פה כוחות גדולים שמשך חודשים עמלו על העניין הזה, ואני הייתי אולי- - -
יואב קיש: הוועדה היתה מעורבת?
איתן כבל: אני הייתי השושבין הראשי של כל התהליך הזה.
איתן כבל: שינינו את החוק שהניח אותו בפנינו השר גלעד ארדן בזמנו עד כדי כך בזמנו – לאורך כל הדרך אני מדבר - מ-25% ללא יפחת מ-51%.
איתן כבל: הגדלנו את העובדים מ-700 ל-900 עובדים – זה על ההצעה שהונחה.
איתן כבל: הדברים שאתה מעלה, יכול ואפשר בתוך הדין ודברים שמתקיימים, כי הדברים שאתה מעלה, צריך להתייחס אליהם.
איתן כבל: לכן כבר פניתי לאוצר ולהסתדרות.
איתן כבל: הם דנים בזה.
איתן כבל: גם אמר אתמול הבחור הממונה על ,השכר שהנושאים שהעלינו, הגישור, זה עלה אתמול, להזכיר, ויש טיפול בכל הדברים הללו.
איתן כבל: הם ייסגרו לשביעות רצונם של העובדים.
עיסאווי פריג': אני לא מטיל ספק במה שאיתן אומר לגבי העשייה של הוועדה ומתווה העובדים והתרומה של איתן בכל הסוגיה.
עיסאווי פריג': אני מאשר את זה, לא מטיל ספק, אבל חברים, ואני אומר לפרוטוקול – כל פסיק, כל משפט שנמצא בהצעת החוק העכשווית, שנמצאת על השולחן, יש לו השלכות על הזכאות לפנסיה של העובדים, וזה שלא התייחסו לסוגיית העובדים בהצעת החוק העכשווית, אני חושב שזה מחדל.
יואב קיש: מי בעד טענתו של יושב-ראש הועדת הכלכלה, איתן כבל, שמדובר בנושאים חדשים, שחורגים מגדר הנושא?
יואב קיש: הצבעה בעד ההצעה – פה אחד ההצעה נתקבלה.
יואב קיש: הצעתו של יושב-ראש ועדת הכלכלה התקבלה.
יואב קיש: יש לנו שתי פטורים לקריאה שנייה ושלישית.
דוד ביטן: אנחנו בכנסת, בוועדה, אנחנו עובדים חודש שלם כדי לסיים חוקים בוועדות, ואני אומר שאם עבדנו קשה כדי לסיים, ומביאים פטורים של הוועדות – לא של הממשלה- - -
יואב קיש: מסכים אתך.
יואב קיש: הצעת חוק השידור הציבורי הישראלי – בקשה לשחרור מחובת הנחה, לקריאה שנייה ושלישית.
יואב קיש: ברורה לכולם דחיפות העניין.
יואב קיש: הצבעה בעד הבקשה – פה אחד הבקשה נתקבלה.
יואב קיש: 7.
יואב קיש: בקשת יו"ר ועדת העבודה, הרווחה והבריאות להקדמת הדיון בהצעת חוק ביטוח בריאות ממלכתי (תיקון מס' 58), התשע"ו-2016 (מ/966), לפני הקריאה השנייה והשלישית
יואב קיש: אני עובר לבקשה האחרונה על סדר-היום, של יושב-ראש ועדת העבודה, הרווחה והבריאות להקדמת דיון בהצעת חוק ביטוח בריאות ממלכתי, לפני קריאה שנייה ושלישית.
יואב קיש: כפי שאמרת, זה שראשי הוועדות מבקשים - זה מקובל.
יואב קיש: יש לנו הרביזיה של שטרן – נקבע לה מועד.
השעה 10: לירדנה אתם רוצים שנחכה לגבי מה?
<ארבל אסטרחן: הפגרות.
יואב קיש: הפגרות, אוקי.
<אתי בן יוסף: העברנו לעיונה.
ד' בסדר-היום: ארבל, בבקשה תקריאי.
ד' בסדר-היום: אני בעיקר ארצה לשמוע את משרד המשפטים.
ד' בסדר-היום: בבקשה.
<ארבל אסטרחן: מדובר בהצעת חוק מטעם הוועדה.
<ארבל אסטרחן: דיברנו על זה לפני האישור לקריאה הראשונה כאשר ההצעה מדברת על הנושא של תקנות, מה שאנחנו קוראים עונשיות, תקנות שקובעות עונשים ויש חובה להביא אותן לאישור ועדה של הכנסת - עבירות ועונשים.
<ארבל אסטרחן: יש חובה להביא אותן לאישור ועדה של הכנסת מכוח שתי הוראות חוק: הוראה אחת בחוק-יסוד: הכנסת, והוראה אחת בחוק העונשין.
<ארבל אסטרחן: דובר על כך שההוראה בחוק-יסוד: הכנסת יש בה איזושהי תוספת שמאפשרת אישור תקנות במחדל.
<ארבל אסטרחן: כלומר, אם ועדה לא החליטה על אישור התקנות או אי-אישורן בתוך 45 ימים מיום שהשר הגיש אותן לוועדה, רואים את התקנות כאילו אושרו.
<ארבל אסטרחן: הדבר הזה לא רק שהוא בעייתי במהות שלו ולא מאפשר פיקוח פרלמנטרי נאות, הוא גם לא מיושם בפועל.
<ארבל אסטרחן: לאור העובדה שיש לנו את שתי ההוראות הללו לא נוהגים לפי האישור במחדל שקבוע בחוק-היסוד.
<ארבל אסטרחן: הדבר הזה הוא על דעת הכנסת ועל דעת הממשלה, ונמשך שנים רבות.
<ארבל אסטרחן: לכן, ההצעה היא למחוק לחלוטין את סעיף 21א לחוק-יסוד: הכנסת שאומר היום שתקנות שהתקין שר וקובעות ענישה פלילית בשל הפרתן לא ייכנסו לתוקף, אלא אם כן אושרו לפני פרסומן על-ידי ועדה מוועדות הכנסת שהנושא נמצא בתחום אחריותה.
<ארבל אסטרחן: לא החליטה הוועדה בדבר אישור התקנות או דחייתן בתוך 45 ימים מן היום שהתקנות נמסרו לה, יראו את התקנות כאילו אושרו.
<ארבל אסטרחן: אין בהוראת סעיף זה כדי לגרוע מהוראות חוק –יסוד או חוק אחר שעניינן תקנות.
<ארבל אסטרחן: הצעת החוק מציעה לקבוע שסעיף 21א בטל.
יואב קיש: תקראי אותו, בבקשה.
<עמי ברקוביץ: לאחר הדיון שהתקיים כאן ההצעה הובאה בפני ועדת השרים לענייני חקיקה שהחליטה לתמוך בהצעת החוק.
<עמי ברקוביץ: אבל היא קבעה בנוסף שההצעה תוחזר לדיון בוועדת השרים לענייני חקיקה בטרם תעלה לקריאה שנייה ושלישית.
<עמי ברקוביץ: וכן, היינו מבקשים רק שתיתן לנו שהות ל- - -
יואב קיש: אין לי בעיה, אני אומר לך עכשיו שביום שני אני מעלה את זה לקריאה שנייה ושלישית.
<עמי ברקוביץ: מאה אחוז, זה בדיוק הבקשה.
יואב קיש: אבל אני לא יודע אם יש ועדת שרים לחקיקה.
<עמי ברקוביץ: יש, יש ביום ראשון.
יואב קיש: יש?
יואב קיש: כי לא אמרו שיש.
יואב קיש: אני הבנתי שאין.
<ארבל אסטרחן: בגלל שאין טרומיות שבוע הבא.
<עמי ברקוביץ: אין טרומיות, לכן אמור להיות ממשלתיות לפי מה שאני יודע.
יואב קיש: אבל זה לא ממשלתי.
<אתי בן יוסף: זה כנסת.
<עמי ברקוביץ: לא, כיוון שתהיה ועדת שרים אנחנו - - -
<ארבל אסטרחן: לא נביא את זה השבוע, נביא את זה שבוע הבא.
יואב קיש: יום שני הבא זה יעלה.
יואב קיש: בקשתכם מכובדת, אבל אני לא תולה זה בזה.
<עמי ברקוביץ: מאה אחוז, בסדר.
<עמי ברקוביץ: אגב, יתכן שאם ועדת השרים היתה יודעת שההליך יהיה כל כך מהיר היא לא היתה מקבלת את זה.
<עמי ברקוביץ: כנראה שחשבו שיהיה פערי זמן.
<עמי ברקוביץ: יכול להיות שבכלל השרה תחליט שאין צורך לאור העובדה שלא חל שינוי.
<עמי ברקוביץ: אנחנו רק רוצים - - -
יואב קיש: אני מסכם שבכוונתנו להביא לקריאה שנייה ושלישית ביום שני - -
יואב קיש: - - וזה על דעת משרד המשפטים.
יואב קיש: אם תהיה איזושהי בעיה ביום ראשון - - -
<עמי ברקוביץ: משרד המשפטים כמובן פועל בהתאם להחלטת - - -
יואב קיש: לא, מבחינת דחיית הזמנים שביקשתם.
<עמי ברקוביץ: בסדר, מאה אחוז.
יואב קיש: אם יהיה איזשהו נושא תעירו את תשומת לבנו.
יואב קיש: אני יכול גם להבטיח לך שאם תהיה הערה למשרד המשפטים שתדרוש המתנה אנחנו לא נעלה את זה ביום שני, בסדר?
<עמי ברקוביץ: אני מודה לאדוני, תודה רבה.
יואב קיש: אז אני מציע לאשר את הצעת חוק הכנסת כפי שארבל עברה עליה לקריאה שנייה ושלישית.
יואב קיש: מי תומך בהצעת החוק שירים את ידו?
יואב קיש: ההחלטה התקבלה.
<אתי בן יוסף: נמנעת?
עבדאללה אבו מערוף: אני פשוט מאוד עוד לא הספקתי - - - על הדיון, זה כל העניין.
יואב קיש: בסדר, אין שום בעיה.
יואב קיש: אז התקבל בשני קולות בעד.
יואב קיש: יש עוד הצבעה או משהו?
יואב קיש: תודה, סיימנו עם זה.
יואב קיש: אנחנו רואים שיש פה את חבר הכנסת אכרם חסון אז אעבור לנושא שבסדר-היום שקשור אליך.
יואב קיש: לך יש משהו שאתה מחכה באופן ספציפי?
יואב קיש: כי היית לפניו, בכל זאת.
יואב קיש: לא ראיתי אותך פה בין זה.
לסדר-היום בנושא: אני מזכיר שצעדת השוויון היתה, לפי דעתי, לפני כשבועיים-שלושה, ואנחנו בוועדה הקודמת אמרנו שנמתין להקמת הוועדה.
לסדר-היום בנושא: דרך אגב, אתה חבר שם?
אכרם חסון: כן, אני חבר.
יואב קיש: מצוין, זה גם טוב.
יואב קיש: נמתין לוועדה החדשה שהוקמה אתמול במליאה באישור המליאה, ועדה לצדק חלוקתי ושוויון חברתי.
יואב קיש: אני חושב שאכן אין מקום יותר ראוי מאשר המקום הזה.
יואב קיש: אכרם, אתה רוצה לומר עוד משהו?
אכרם חסון: קודם כל, אני רוצה לברך על העצה שלך שחיכינו עד עכשיו.
אכרם חסון: אני חושב שהוועדה החדשה תטפל באמת בצורה אחראית ועניינית.
אכרם חסון: אני חושב שהגיע הזמן שיהיה צדק חברתי בין הפריפריה למרכז הארץ, לא רק בתחום אחד אלא בכל התחומים: בתחומי החינוך, ההשכלה ובתחומי הכלכלה ובתחומים אחרים.
אכרם חסון: כמגזר דרוזי אנחנו סובלים קשות מפערים גדולים מאוד בחברה.
אכרם חסון: אני מקווה שבסופו של דבר הוועדה החדשה באמת תגשים את החלומות ותיתן תקווה לכל הצעירים.
אכרם חסון: אני מודה לך מאוד.
יואב קיש: עבדאללה, אתה רוצה להתייחס?
עבדאללה אבו מערוף: לאיזה ועדה אתה מעביר את זה?
אכרם חסון: שהוקמה אתמול.
עבדאללה אבו מערוף: אני מציע שיישאר בוועדת העבודה והרווחה, זו הדעה שלי.
יואב קיש: דווקא מכיוון שיש פה את אחד המציעים והוא חושב שזה חשוב לו, אני מצטרף לדעתו.
יואב קיש: אנחנו נעשה הצבעה.
יואב קיש: אנחנו נשאל מי בעד שההחלטה תעבור לוועדה לצדק חברתי וחלוקתי?
אכרם חסון: אני פשוט לא ידעתי אם חברי, כי אתמול סגרתי עם זוהר שאנחנו נעביר את זה לוועדה ודיברנו שניתן לזה העדפה.
יואב קיש: ההחלטה התקבלה, שניים נגד אחד, וסיימנו את הנושא על סדר היום.
יואב קיש: שלום, ירדנה.
ירדנה מלר-הורוביץ: בוקר טוב לכם.
ירדנה מלר-הורוביץ: כבר לא הצלחתי לעקוב אחרי סדר-היום.
ירדנה מלר-הורוביץ: חשבתי שזה העברות לוועדות.
יואב קיש: חיכינו לך בנושא שחשבנו שיעניין אותך.
יואב קיש: נראה אם קלענו לדעת גדולים.
ירדנה מלר-הורוביץ: יפה מאוד, אני מודה לכם.
אכרם חסון: אתם צריכים אותי בעוד משהו מיוחד?
ירדנה מלר-הורוביץ: תמיד אנחנו צריכים אותך.
יואב קיש: בדיוק, האמת היא שתמיד.
יואב קיש: אבל אם יש לך דברים יותר דחופים נקבל זאת בהבנה.
אכרם חסון: יש לי עשר דקות, אם זה עוזר.
יואב קיש: בואו נסיים את הנושא האחרון שנשאר וזה קביעת הוועדה, ואחרי זה נעבור לנושא.
יואב קיש: יש לנו בקשה של יו"ר ועדת הכלכלה להעברת הצעות החוק הבאות מוועדת העבודה, הרווחה והבריאות לדיון בוועדת הכלכלה.
יואב קיש: מדובר בשלוש הצעות בנושא חוק שעות עבודה ומנוחה של חברת הכנסת ציפי לבני וקבוצת חברי כנסת, של חברת הכנסת שולי מועלם רפאלי וחבר הכנסת דב חנין.
יואב קיש: במקביל, יש הצעה נוספת לקביעת ועדה לדיון בהצעת חוק זהה באותו תחום של שעות עבודה ומנוחה של חבר הכנסת אלי כהן.
יואב קיש: אני יכול להגיד לכם שהיה דיון בין ראשי הוועדות: ועדת העבודה והרווחה, חבר הכנסת אלי אלאלוף, וחבר הכנסת כבל מוועדת הכלכלה.
יואב קיש: לאחר דיון הגענו להסכמה, אפילו יש מכתב מצורף שזה יעבור לוועדת העבודה והרווחה.
יואב קיש: תביאי לי אותו, בבקשה.
יואב קיש: יש פה מכתב שבו איתן כבל אכן מאשר שבחוסר שביעות רצון הוא נענה לבקשה, אבל נענה.
יואב קיש: חשוב שתבינו שבסופו של דבר אנחנו בסך הכול מנסים כן להגיע לדברים בהסכמה, ובעניין הזה כך היה.
עבדאללה אבו מערוף: כל הכבוד, זה יותר טוב.
יואב קיש: אני רק רוצה לציין בפרוטוקול, ואבקש שזה יצוין, שהכוונה שהדיון בוועדת העבודה, הרווחה והבריאות יסתיים עד ליום 10.11.2016.
יואב קיש: במידה ולא, הצעות החוק תוחזרנה לדיון בוועדת הכנסת האם משאירים אותה בוועדה או הולכים לוועדה אחרת.
יואב קיש: זה בגלל נושא עומס בוועדות, ועניין שאנחנו לא רוצים שהחקיקה הספציפית הזו תתעכב יותר מדי.
יואב קיש: יש לזה חשיבות.
יואב קיש: אז מי בעד ההחלטה שהצעות החוק האלה, שלושת ההצעות שנמצאות כבר בעצם בעבודה, יישארו, וההצעה של אלי כהן תעבור לוועדת עבודה, רווחה והבריאות, ירים את ידו?
יואב קיש: 4.
יואב קיש: עבודת הוועדות בפגרת הקיץ
יואב קיש: אנחנו עוברים לדון בעבודת הוועדות בפגרת הקיץ.
יואב קיש: יש פה החלטה של ועדת הכנסת שאנחנו מביאים פה לדיון ולאישור בדבר פעילות ועדות הכנסת בפגרת הקיץ התשע"ו-2016.
<ארבל אסטרחן: זה טיוטת החלטת לדיון.
יואב קיש: זוהי טיוטת החלטה לדיון – זו היתה אכן כוונתי, תודה.
יואב קיש: "בהתאם לסעיף 112(א) לתקנון הכנסת קיבלה ועדת הכנסת את ההחלטה הבאה לעניין פעילות ועדות הכנסת בתקופת פגרת הקיץ התשע"ו-2016 שמתחילה ב-ג' באב התשע"ו-7.8.2016 עד כ"ח בתשרי התשע"ז- שנה חדשה - 30.10.2016: ועדות הכנסת, לרבות ועדות מיוחדות, ועדות משותפות וועדות משנה, רשאיות להמשיך בעבודתן בימי פגרת הקיץ, אולם מספר הישיבות שתקיים כל ועדה לא יעלה על 7 – שבעה מפגשים.
יואב קיש: לעניין זה - סיורים של ועדה כמוהם כישיבות הוועדה.
יואב קיש: יוזכר כי יושב-ראש הכנסת רשאי להתיר במקרים מיוחדים קיום ישיבות נוספות בהתאם לסמכותו לפי סעיף 112(ב) לתקנון – זה 1.
יואב קיש: לעניין ועדת החינוך התרבות והספורט, בשל פתיחת שנת הלימודים במהלך הפגרה במקום מספר הישיבות האמור בסעיף 1, שאמרנו זה 7, יבוא 10; זאת אומרת, נתנו להם - - -
ירדנה מלר-הורוביץ: הוא גם אמר שהוא לא, אבל טוב שיש את זה.
יואב קיש: לא יצטרך, אבל שיהיה מהסיבה הזו.
יואב קיש: מיום י"ג באב התשע"ו-17.8.2016, עד ליום כ"ח באב התשע"ו-1.9.2016 (כולל) - זה בעצם השבועיים של החופשה המרוכזת בכנסת - לא תתקיימנה ישיבות ועדות בכלל בשל חופשה מרוכזת של עובדי הכנסת, למעט ישיבה או סיור של ועדת החינוך, התרבות והספורט בסמוך לפתיחת שנת הלימודים, ולמעט ישיבות שאותן יתיר יושב-ראש הכנסת באופן חריג.
יואב קיש: ישיבות וסיורים בתקופה זו יבואו במניין הישיבות המרבי המותר כאמור לעיל.
יואב קיש: זאת אומרת, זה לא בנוסף.
יואב קיש: אני רק רוצה לציין שמדובר כמובן על ישיבות הוועדה.
יואב קיש: עדיין פעילות חברי הכנסת, ככל שהיא לרשותם, הם יכולים לבוא לפה למשכן.
יואב קיש: המשכן פה בחופש.
ירדנה מלר-הורוביץ: הם רק צריכים לדעת שאין מיזוג ואין מזנון ואי-אפשר גם לעשות פגישות רבות משתתפים כי גם המשמר לא יכול להנפיק אישורי כניסה.
יואב קיש: מה לגבי היועצים שלהם?
יואב קיש: יש בעיה בכניסה שלהם?
יואב קיש: כי אני שמעתי, נדבר על זה אחר כך כנושא נפרד, שעושים קצת קשיים לכניסה של יועצים לבניין בתקופה הזו.
ירדנה מלר-הורוביץ: זה נכון כי זה מצריך אנשים שבמקום להיות בחופשה מרוכזת יבואו לבדוק אנשים כי חברי כנסת מקיימים כאן פגישות.
ירדנה מלר-הורוביץ: אבל אם לחבר כנסת יש לשכה פרלמנטרית כאן, המשרד שלו פה, אנחנו לא יכולים להגיד לא.
ירדנה מלר-הורוביץ: אבל הוא צריך לדעת.
יואב קיש: אז אני לא מבין, אתם מונעים מהיועצים?
יואב קיש: כן, אבל אני מזכיר, לטוב או לרע, שהיועצים הם לא עובדי הכנסת לפי ההגדרה היבשה.
יואב קיש: לכן, אני לא מחויב לתת להם חופש בשבועיים האלה, אחרת יכול להיות שהייתי מחויב.
יואב קיש: ואם הם עובדים, אני צריך אותם פה - - -
ירדנה מלר-הורוביץ: לגבי זה - אני לא מצויה בזה.
ירדנה מלר-הורוביץ: יש את קצין הכנסת, כדאי שתדבר.
ירדנה מלר-הורוביץ: אני אבדוק את זה.
יואב קיש: טוב, אני לא אכנס לעניין הזה .
יואב קיש: אנחנו נדבר על זה עם מנכ"ל הכנסת.
יואב קיש: לי חשוב שכשחבר כנסת מגיע לפה, וגם בתקופה שהכנסת ככנסת, כמשכן, בחופשה, אם הוא רוצה לעבוד, והוא זקוק ליועצים שלו - - -
ירדנה מלר-הורוביץ: בהחלט.
ירדנה מלר-הורוביץ: גם בעבר באו לכאן.
ירדנה מלר-הורוביץ: חברי הכנסת, הירושלמים בעיקר, היו באים לכאן, יושבים כאן.
ירדנה מלר-הורוביץ: אין סיבה שלא.
יואב קיש: נכון, אין סיבה שלא.
יואב קיש: אין להם מזגן, אבל אין סיבה שלא.
ירדנה מלר-הורוביץ: נכון, במגבלות שאין שירותי מיזוג, סדרנות.
יואב קיש: מבינים שיש חופשה מרוכזת.
ירדנה מלר-הורוביץ: בדיוק, כן.
יואב קיש: אוקי.
יואב קיש: אני ממשיך.
יואב קיש: אגב, יש לכם העתק, נכון?
יואב קיש: אתם רואים.
יואב קיש: הזמנה לכל ישיבות הוועדות בפגרה תימסר לכל חברי הוועדה מוקדם ככל האפשר, לפחות ארבעה ימים מראש שבמניין הימים לא ייכללו יום ההזמנה, אך כן ייכללו יום כינוס הישיבה, ימי שבת חג ומועד.
<ארבל אסטרחן: תמיד שואלים.
יואב קיש: אז הנה התשובה.
ירדנה מלר-הורוביץ: זאת אומרת, הוא כינס ביום חמישי אז שישי, שבת, ראשון ושני.
יואב קיש: שני הוא היום שהוא יכול להיות.
ירדנה מלר-הורוביץ: שהוא יכול לשבת, יפה.
יואב קיש: ואולם, אם ביום כינוס ישיבת הוועדה התכנסה גם מליאת הכנסת, שזה מקרה חריג, אבל יתכן ויקרה, כי המליאה לא אמורה להתכנס אלא אם יש זימון מיוחד למליאה, ניתן למסור את ההזמנה שלושה ימים מראש כאמור.
<ארבל אסטרחן: זה גם ניסיון מהעבר.
ירדנה מלר-הורוביץ: מה הוא אומר?
ירדנה מלר-הורוביץ: אם כבר בהזדמנות הזו הכנסת מתכנסת וחברי הכנסת יהיו, אז לפני או אחרי ישיבת המליאה אני כבר יכול לקיים ישיבה, ואז פה מאפשרים לו את השלושה ימים.
עבדאללה אבו מערוף: כמובן חוץ מחוץ וביטחון, כן?
יואב קיש: כספים, כנסת חוץ וביטחון – מבחינת ההתראות.
<ארבל אסטרחן: מבחינת הימים עוד לא קראנו.
<ארבל אסטרחן: זה עכשיו, עכשיו.
יואב קיש: הוראת סעיף זה לא תחול על ועדת החוץ והביטחון, אך גם בה תימסר הודעה על קיום ישיבה מוקדם ככל האפשר.
יואב קיש: לעניין ועדת הכנסת, הזמנה לישיבות הוועדה תימסר לחברי הוועדה לפחות שלושה ימים מראש כאמור.
יואב קיש: אנחנו גם הרווחנו יום פטור בעניין הזה.
יואב קיש: לא ניתן לקיים ישיבות נוספות בוועדה ביום שבו נקבעה הישיבה, או להוסיף נושאים לסדר-היום שנקבע, אלא בהודעה מראש כאמור בסעיף 5.
יואב קיש: זאת אומרת, זה לא מצב שיש כבר ישיבה אז אפשר להתחיל לדחוף פנימה נושאים לסדר-היום.
יואב קיש: כי אנשים יכולים להחליט שמה שיש בסדר-היום הם לא מגיעים, לכן לא מן הראוי שיוסיפו להם ברגע האחרון נושאים לסדר-היום.
יואב קיש: יובהר כי משך כל אחת משבע הישיבות כאמור בסעיף 1 לא יחרוג מהמקובל בוועדה.
<ארבל אסטרחן: רצינו להבהיר שאם יש יום ישיבה שלם, שלא יתלבשו על הדבר הזה ויגידו: טוב, יושבים כל היום.
<ארבל אסטרחן: בכל זאת זה פגרה.
יואב קיש: ירדנה, אני רוצה לדעת אם יש לך התייחסות.
יואב קיש: האם זה נוהל רגיל?
ירדנה מלר-הורוביץ: אני חושבת שזה נוהל מכובד.
<תמי כנפו: אבל יש בקשה של ועדת חוקה.
יואב קיש: אז איפה הם?
יואב קיש: הנה, הם הגיעו.
יואב קיש: מי את?
<רחלי פרץ כהן: אני היועצת של ח"כ סלומינסקי.
<רחלי פרץ כהן: אני לא יכולה לדבר.
<ארבל אסטרחן: למה את לא יכולה לדבר?
יואב קיש: אם אנחנו מקשיבים אז - - -
<ארבל אסטרחן: אם את מדברת בשמו אז - - -
<רחלי פרץ כהן: אם אתם מרשים אז - - -.
<רחלי פרץ כהן: לא, בדרך כלל אסור לדבר בוועדה.
<רחלי פרץ כהן: שמי רחלי פרץ כהן, היועצת של ניסן סלומינסקי.
<רחלי פרץ כהן: תכננו לפגרה תשע ישיבות.
<רחלי פרץ כהן: זאת אומרת, חמישה ימים מרוכזים.
ירדנה מלר-הורוביץ: איפה מנהל הוועדה?
<רחלי פרץ כהן: בוועדה.
<רחלי פרץ כהן: מנהלים ועדה במקביל.
<רחלי פרץ כהן: אז אנחנו מבקשים לאשר - - -
יואב קיש: לא, זה חריג.
יואב קיש: אני נותן לו להגיע לפה עכשיו – או לניסן או לזה - שיחליף ויבוא ויסביר.
יואב קיש: אני לא - - - בסדר, הבנתי.
יואב קיש: יש לכם בעיה, אם הם רוצים שנתייחס לזה, זה הזמן עכשיו.
יואב קיש: הם צריכים לבוא עכשיו.
יואב קיש: אז תלכי ותקראי לו.
יואב קיש: אם הוא לא יבוא, אנחנו לא נענה לבקשה.
<רחלי פרץ כהן: בסדר, אני אנסה.
ירדנה מלר-הורוביץ: אבל ההחלטה אומרת שגם במקרים שרוצים לחרוג משבע ישיבות יפנו ליושב-ראש הכנסת ויבקשו.
ירדנה מלר-הורוביץ: אם זה מספיק חשוב, יכול להיות שהוא ייענה – מקרים מיוחדים.
יואב קיש: אז אין בעיה, אם זה מקובל - - - רחלי, איזה דיון יש אצלכם עכשיו בחוקה?
<רחלי פרץ כהן: נציבות הביקורת על הפרקליטות.
יואב קיש: והוא לא יכול להחליף מישהו לכמה דקות?
<רחלי פרץ כהן: זה יהיה מאוד קשה.
<רחלי פרץ כהן: דיון מאוד סוער, כמו שאתה יודע.
יואב קיש: האם מנהל הוועדה לא יכול?
<רחלי פרץ כהן: יכול להיות שכן, תיכף אלך לבדוק.
יואב קיש: תבדקי אם אפשר לקפוץ.
עבדאללה אבו מערוף: הוא יכול לפנות כל רגע ליושב-ראש הכנסת.
<ארבל אסטרחן: הסמכות של יושב-ראש הכנסת אמורה להיות - - -
ירדנה מלר-הורוביץ: במקרים מאוד מיוחדים.
יואב קיש: אם הוא כבר עכשיו יודע, אני רוצה להבין מה הוועדות שהוא תכנן כדי להפעיל את שיקול הדעת של ועדת הכנסת ולא לחכות למקרה המיוחד שיושב-ראש הכנסת צריך.
<רחלי פרץ כהן: נכון, כי ועדת חוקה גם בפגרות הקודמות קיבלה תמיד היתר.
יואב קיש: זה נכון?
ירדנה מלר-הורוביץ: אני לא זוכרת.
ירדנה מלר-הורוביץ: אני רק רוצה לציין שני דברים.
ירדנה מלר-הורוביץ: חשוב לי לייצג את העובדים.
ירדנה מלר-הורוביץ: לא את עבודת הכנסת אלא גם את העובדים.
ירדנה מלר-הורוביץ: יש לנו גם את העניין החברתי של עובדים כעובדים.
ירדנה מלר-הורוביץ: הכנסת הוא מקום עבודה מאוד מיוחד.
ירדנה מלר-הורוביץ: עובד שעובד סביב הוועדות וסביב המליאה – מאוד קשה לו, ואנחנו לא מעודדים את זה, לקחת חופשה, לדוגמה, בדצמבר לסקי בשוויצריה, כשיש משרדים ממשלתיים אחרים שעובד יכול לקחת חופשה ככל שהמעביד מאפשר לו.
ירדנה מלר-הורוביץ: לכן, אנחנו מעודדים גם בכנסת לרכז את החופשות שלהם בפגרות.
יואב קיש: ירדנה, במקום לעשות את הדיון הזה איתה, אני מציע שנעשה את זה מול מנהל הוועדה.
ירדנה מלר-הורוביץ: אני רק רוצה להסביר.
ירדנה מלר-הורוביץ: אנחנו מעודדים ויש לנו תוספת של ימים כדי לאפשר בפגרות.
ירדנה מלר-הורוביץ: אם זה מאוד חשוב, שתבוא יועצת משפטית, מנהל הוועדה, ואולי ישכנעו.
<רחלי פרץ כהן: אין בעיה, זה לא מתפקידי.
<רחלי פרץ כהן: אני פשוט קפצתי.
<רחלי פרץ כהן: אקרא למי שזה מתפקידו.
<רחלי פרץ כהן: אם כבוד היושב-ראש ייענה לבקשה, אז בכבוד.
<רחלי פרץ כהן: תיכף אעדכן.
יואב קיש: יש לנו עוד דברים על סדר היום?
עבדאללה אבו מערוף: אתה בינתיים רוצה לאשר את זה?
יואב קיש: אני רוצה לשמוע את ועדת החוקה.
יואב קיש: ניתן להם להגיע לפה ב-10:30.
יואב קיש: נצא להפסקה של עשר דקות.
יואב קיש: אם לא יגיעו, נאשר.
יואב קיש: אם יגיעו ויציגו, נבדוק ונחשוב מה הם רוצים לעשות.
יואב קיש: עשר דקות הפסקה.
יואב קיש: יש פה את הנציגים של ועדת חוקה?
יואב קיש: אני רוצה לפתוח את הדיון.
יואב קיש: נא לשבת, בבקשה.
יואב קיש: מי מציג את העניין?
יואב קיש: אסף, בבקשה.
<אסף פרידמן: בתוכנית שלנו לקיים ארבעה ימי עבודה כשבכל יום מרוכז כזה שני דיונים.
<אסף פרידמן: בסך הכול, שמונה דיונים.
יואב קיש: כמה כל דיון?
יואב קיש: שעתיים?
יואב קיש: לכן אתה אומר, אתם רציתם תשע כדי שיהיה ספייר?
ירדנה מלר-הורוביץ: שמונה הם רוצים.
יואב קיש: אמרו לי תשע.
יואב קיש: היועצת היתה פה והיא עשתה עבודה מצוינת.
יואב קיש: עצרנו את החלטת הוועדה כדי שתוכלו להביע את עמדתכם.
יואב קיש: הסכמתם לשמונה?
<אסף פרידמן: עוד פעם, יכול להיות שניסן ירצה.
<אסף פרידמן: אחרי כל שמונה הדיונים האלה אם הוא ירצה משהו נוסף אז בהתאם לפרוצדורה זה פנייה ליושב-ראש הכנסת.
יואב קיש: זה כבר ליושב-ראש הכנסת.
יואב קיש: אוקיי, אז אני מציע שנוסיף סעיף שאומר שלוועדת חוקה הותרו ארבעה ימים - - -
<ארבל אסטרחן: שמונה, והבהרנו שישיבה היא משך רגיל.
<ארבל אסטרחן: זאת אומרת, זה לא יום - - -
יואב קיש: לא, שעתיים-שלוש.
ירדנה מלר-הורוביץ: זה לא יום עיון.
<ארבל אסטרחן: יכול להיות ביום אחד שתי ישיבות שירדו מהשמונה.
יואב קיש: אין בעיה, מאה אחוז.
יואב קיש: אני חושב שזה מקובל ונלך לכיוון הזה.
יואב קיש: אני מעלה להצבעה, אם כך, את הטיוטה של החלטת ועדת הכנסת בדבר פעילות ועדות הכנסת בפגרת הקיץ התשע"ו-2015.
יואב קיש: תודה רבה, אני סוגר את הישיבה.
החוק הבאות: הצעת חוק שידורי הטלוויזיה מהכנסת (תיקון מס' __), התשע"ו-2016>
<חברי הוועדה: יואב קיש – היו"ר רועי פולקמן – מ"מ היו"ר אמיר אוחנה ישראל אייכלר רוברט אילטוב דוד ביטן יואב בן צור צחי הנגבי מכלוף מיקי זוהר יואל חסון אחמד טיבי שולי מועלם-רפאלי מרב מיכאלי אברהם נגוסה איילת נחמיאס ורבין איימן עודה אלעזר שטרן
: ניסן סלומינסקי – יו"ר ועדת החוקה, חוק ומשפט דוד אמסלם יעל גרמן קסניה סבטלובה רויטל סויד אוסאמה סעדי נורית קורן מיקי רוזנטל
<מוזמנים: מזכירת הכנסת ירדנה מלר-הורוביץ לרשימת השדלנים שנכחו בדיון – ראו ב זה.
<ייעוץ משפטי: אתי בנדלר ארבל אסטרחן איתי עצמון
<רישום פרלמנטרי: יפה קרינצה
יואב קיש: בוקר טוב, אני פותח את ישיבת ועדת הכנסת.
יואב קיש: יש לנו שני נושאים על סדר היום: אחד, הצעת חוק שידורי הטלוויזיה, שאתו נתחיל; ויש לנו את הנושא החדש, נושא ועדת החוקה, חוק ומשפט, שנפתח אותו ב-10:30.
יואב קיש: אנחנו מתחילים על חוק שידורי הטלוויזיה.
יואב קיש: נמשיך מהמקום שהיינו בו אתמול.
יואב קיש: לצערי, אני לא רואה פה חברת הכנסת יחימוביץ - - -
<קריאות: היא פה, היא פה.
יואב קיש: אז שהעוזרים שלה יקראו לה, אני יודע שחשוב לה.
יואב קיש: אנחנו ממשיכים עם נושא החקיקה.
יואב קיש: היינו בסעיף 4.
יואב קיש: אני שמח לראות פה את היועץ המשפטי של המועצה.
יואב קיש: הפסדת יום עיון, אני מבין.
יואב קיש: בסדר, זה חשוב שאתה פה.
יואב קיש: אני חושב שזו החלטה טובה ואני שמח שאתה אתנו.
יואב קיש: בכוונתנו לקדם את ההקראה ולהגיע לקריאה ראשונה כבר בשבוע הבא.
יואב קיש: לגבי סעיף 4 בהצעת החוק, שהוא תיקון סעיף 3 בהצעה של חוק שידורי הכנסת – דיברנו על הנושא של שידורים באינטרנט והתחלנו לדבר גם על פיקוח.
יואב קיש: שוחחתי על זה גם עם כמה מחברי הוועדה.
יואב קיש: הכיוון שאנחנו הולכים אליו הוא שבשידורי האינטרנט – גם בגלל תקציב וגם בגלל תוכן – אנחנו לא רוצים לקיים בשידורי האינטרנט שידורים דו-כיווניים.
יואב קיש: זה מיותר, זה לא נכון.
יואב קיש: אין בעיה שבערוץ הטלוויזיה המפוקח, אם יחליטו, יעשו שם אלמנט דו-כיווני, אבל לא באינטרנט.
יואב קיש: באינטרנט יהיו שידורי ועדות, שידורי מליאה ויהיו שידורים שכבר הוצגו בערוץ הכנסת הטלוויזיוני.
מיקי רוזנטל: אני רוצה להגיד דבר אחד בעניין הזה, וזה נושא התרגום.
מיקי רוזנטל: היום החוק - - -
יואב קיש: גם על זה רציתי לדבר.
יואב קיש: מכיוון שמדובר בשידור של הרבה מאוד ועדות והרבה מאוד ערוצים, באינטרנט לא נחייב תרגום.
יואב קיש: מה שיהיה לו תרגום יהיה ומה שלא – לא, כי אחרת ניכנס להוצאה כספית עצומה שיכולה לפגוע - - -
מיקי רוזנטל: בטלוויזיה חייב.
יואב קיש: בטלוויזיה חייב.
<אורי פז: אני רוצה להעיר שיש את חוק הכיתוביות, שהוא חוק שמחייב אותנו לשדר כיתוביות.
<אורי פז: כלומר, יוחלט מה שיוחלט כאן, זה בסדר, אבל יש כאן עניין משפטי.
<אורי פז: חוק הכיתוביות מחייב אותנו במאה אחוז לשדר - - -
יואב קיש: זה בטלוויזיה, לדעתי.
יואב קיש: זה לא באינטרנט.
<קריאה: יש חוק הנגישות.
יואב קיש: אבל לא באינטרנט.
<אורי פז: חוק הנגישות זה גם באינטרנט.
מיקי רוזנטל: גם באינטרנט, לדעתי.
מיקי רוזנטל: זו נקודה שחייבים לבדוק.
<אורי פז: - - - יגידו שחוק הכיתוביות חזק יותר מהצעת החוק הזאת.
<אתי בנדלר: מה שנאמר כאן לא קשור בכלל לחוק הכתוביות.
<אתי בנדלר: חוק הכתוביות, ודאי שהוא מחייב.
<אתי בנדלר: חוק הכתוביות, כפי שנאמר, חל לגבי שידורי טלוויזיה, הוא לא חל לגבי שידורים באינטרנט.
<אתי בנדלר: לגבי חוק הנגישות – אני מוכרחה לומר שלא בדקתי.
<אתי בנדלר: אבדוק את הסוגיה.
<אתי בנדלר: בהחלט שכן.
<אתי בנדלר: לא אכתיב עכשיו את הנוסח, אבל המילים: "לרבות שירותי חוזי או שמע שירותים דו-כיווניים והידודיים יחולו רק על שידורי הטלוויזיה, לא על יחולו על השידורים באינטרנט".
<אתי בנדלר: דבר שני, אמרת שבאינטרנט יהיו רק שידורים ששודרו בטלוויזיה - - -
יואב קיש: או ועדות שלא שודרו.
<אתי בנדלר: על כל פנים, זה יכול להיות גם שידור בו-זמנית.
<אתי בנדלר: זה צריך להיות ברור.
יואב קיש: אין שום בעיה שיהיה בו-זמנית.
יואב קיש: כל מה ששודר בערוץ כערוץ כמובן יוכל להיות משודר באינטרנט; ומעבר לכך, שידורי ועדות - - -
מיקי רוזנטל: אם היה להם סרטון שהם לא הספיקו לשדר בטלוויזיה של משהו שקרה בכנסת וראוי לשים אותו באתר - זה בסדר גמור.
מיקי רוזנטל: רק שלא יהיה - - -
יואב קיש: אני לא רוצה שבאינטרנט יעלה תוכן לא מפוקח.
יואב קיש: לכן אמרנו: תשימו באינטרנט את כל מה שלא הספקתם מנושא הוועדות והמליאה, תשימו באינטרנט את כל מה שכבר הצגתם בטלוויזיה.
יואב קיש: אני לא רוצה שיתחילו לשים באינטרנט דברים, כי שם יש בעיה של פיקוח.
מיקי רוזנטל: אין לי שום בעיה, הדבר היחיד שחששתי הוא שהכנסת תבזבז את רוב כספה על תרגום באינטרנט.
יואב קיש: בחוק הזה אנחנו פוטרים את חובת התרגום באינטרנט.
יואב קיש: בבקשה, אוסאמה.
אוסאמה סעדי: זו פעם ראשונה שאני בישיבה על החוק הזה.
אוסאמה סעדי: אני מסתכל על סעיף 4(3), ואני שואל את עצמי האם אנחנו צריכים לקבוע איזה דיונים ישודרו ואיזה דיונים לא ישודרו.
יואב קיש: ועדת הכנסת קובעת תקנות, אבל זה לא בהכרח אומר להם מה לשדר ומה לא לשדר.
יואב קיש: איזה סעיף אתה קורא?